stanford-oval/wikipedia huggingface dataset:
มิสทัวริซึมควีนอินเตอร์เนชันแนล
ตัวแทนประเทศไทย

ส่งผู้เข้าประกวดจากเวทีมิสไทยแลนด์ยูนิเวิร์สไปประกวด ปี 2004-2013
ส่งผู้เข้าประกวดจากเวทีมิสอินเตอร์เนชันแนลไทยแลนด์ไปประกวด ปี 2015-2016
ส่งผู้ชนะจากเวทีมิสทัวริซึมควีนไทยแลนด์ไปประกวด ปี 2018
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
| 2018 | ฉัตรฑิรา มิชาส์ | ชลบุรี | รองอันดับ 4 | มิสป๊อปปูล่าโหวต |

| 2016 | พิมพ์ชนก จิตชู | สมุทรปราการ | รองอันดับ 1 |  |
| 2015 | เกศโมฬี โรจนประดิษฐ์ | กรุงเทพมหานคร | รองอันดับ 4 |  |
2014: ไม่มีการจัดการประกวด
| 2013 | สกาววรรณ สิงหปรีชา | กรุงเทพมหานคร | ไม่ผ่านเข้ารอบ |  |
2012: ไม่มีการจัดการประกวด
| 2011 | กันตพัฒน์ พีรดาชัยนรินท์ | ราชบุรี | มิสทัวริซึมควีนอินเตอร์เนชันแนล 2011 |  |
| 2011 | สุชญา เรืองศรี | ภูเก็ต | ไม่ผ่านเข้ารอบ |  |
2010: ไม่มีการจัดการประกวด
| 2009 | ปิ่นอนงค์ โพธิ์สุภาพ | ภูเก็ต | เข้ารอบ 20 คนสุดท้าย | ชุดประจำชาติยอดเยี่ยม |
| 2009 | พีรีญา วิริยะพันธุ์ | นครราชสีมา | ไม่ผ่านเข้ารอบ |  |
| 2008 | พิชามญช์ เขียวทอง | สงขลา | เข้ารอบ 20 คนสุดท้าย | ราชินีทวีปเอเชีย |
| 2007 | วาสนา วงษ์บุญตรี | กรุงเทพมหานคร | รองอันดับ 1 |  |
| 2006 | สุจิตรา พระอาทิตย์สุขุม | ขอนแก่น | เข้ารอบ 10 คนสุดท้าย | นางงามยิ้มสวย |
| 2005 | นิษฐกานต์ สาธร | นครศรีธรรมราช | ไม่ผ่านเข้ารอบ |  |
| 2004 | ปวีณา บำรุงรส | ร้อยเอ็ด | รองอันดับ 3 | นางงามใส่ชุดกี่เพ้าสวยที่สุด |
กรมคุมประพฤติ

| --- | --- |
Department of Probation
ตราสัญลักษณ์
ภาพรวมกรม
ก่อตั้ง: 15 มีนาคม พ.ศ. 2535; 32 ปีก่อน (2535-03-15)
กรมก่อนหน้า: สำนักงานคุมประพฤติกลาง
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 120 ศูนย์ราชการเฉลิมพระเกียรติ 80 พรรษา 5 ธันวาคม 2550 อาคารราชบุรีดิเรกฤทธิ์ ชั้น 4, 6 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร 10210
บุคลากร: 4,585 คน (พ.ศ. 2566)
งบประมาณต่อปี: 2,175,309,800 บาท (พ.ศ. 2568)
ฝ่ายบริหารกรม: พันตำรวจตรี สุริยา สิงหกมล, อธิบดี สิทธิ สุธีวงศ์, รองอธิบดี นุสรา วงษ์สุวรรณ, รองอธิบดี ยศวันต์ บริบูรณ์ธนา, รองอธิบดี
ต้นสังกัดกรม: กระทรวงยุติธรรม
ลูกสังกัดกรม: ดูในบทความ
เว็บไซต์: เว็บไซต์อย่างเป็นทางการ
กรมคุมประพฤติ (อังกฤษ: Department of Probation) เป็นหน่วยงานของกระทรวงยุติธรรม มีหน้าที่ในการสืบเสาะและพินิจ ควบคุมและสอดส่อง พัฒนาทรัพยากรบุคคลกลับคืนสู่สังคม เช่น การสงเคราะห์ การฝึกอาชีพ แก่ผู้กระทำผิดที่เป็นผู้ใหญ่ เด็กและเยาวชน และผู้ที่ได้รับการพักการลงโทษและลดวันต้องโทษจำคุกทั้งประเทศ
ประวัติ

ประเทศไทยเริ่มมีการนำระบบคุมประพฤติมาใช้เป็นครั้งแรกตั้งแต่ปี พ.ศ. 2495 โดยมาใช้กับผู้กระทำผิดที่เป็นเด็กและเยาวชนก่อนส่วนผู้กระทำผิดที่เป็นผู้ใหญ่นั้นแม้ประมวลกฎหมายอาญา พ.ศ. 2499 มาตรา 56, 57 และ 58 จะได้บัญญัติถึงวิธีการเกี่ยวกับการคุมประพฤติไว้ แต่อย่างไรก็ตามศาลคงใช้มาตรการรอการกำหนดโทษหรือรอการลงโทษเพียงอย่างเดียวโดยไม่ใช้วิธีการคุมความประพฤติ เนื่องจากยังไม่มีหน่วยงานและเจ้าหน้าที่ที่จะรับผิดชอบดำเนินการตามคำพิพากษาของศาลได้
จนกระทั่งรัฐบาลได้ผ่านพระราชบัญญัติวิธีดำเนินการคุมความประพฤติประมวลกฎหมายอาญา พ.ศ. 2522 และได้มีการจัดตั้งสำนักงานคุมประพฤติกลาง ซึ่งเป็นหน่วยงานระดับกองสังกัดสำนักงานส่งเสริมงานตุลาการกระทรวงยุติธรรม และได้เปิดดำเนินการเมื่อวันที่ 7 สิงหาคม 2522 โดยดำเนินการในกรุงเทพมหานครก่อน จนปรากฏผลเป็นที่น่าพอใจ และเพื่อเป็นการให้โอกาสแก่ประชาชนในทั่วทุกภูมิภาคของประเทศ ให้ได้รับประโยชน์จากวิธีการคุมความประพฤติ จึงได้มีการเปิดดำเนินการสำนักงานคุมความประพฤติในส่วนภูมิภาคทั่วประเทศ เนื่องจากมีการขยายงานออกสู่ส่วนภูมิภาคมากขึ้น จึงให้สำนักงานคุมประพฤติกลางมีปริมาณงาน ขอบเขตอำนาจหน้าที่ และความรับผิดชอบ เพิ่มมากขึ้น ดังนั้นเพื่อประสิทธิภาพและความคล่องตัวในการปฏิบัติงาน สำนักงานคุมประพฤติกลางจึงได้รับการ ยกฐานะให้เป็น "กรมคุมประพฤติ" เมื่อวันที่ 15 มีนาคม 2535 และพระราชบัญญัติโอนอำนาจหน้าที่ และกิจการบริหารบางส่วนของสำนักงานส่งเสริมงานตุลาการ กระทรวงยุติธรรม ไปเป็นของกรมคุมประพฤติกระทรวงยุติธรรม พ.ศ. 2535 ดังนั้น วันที่ 15 มีนาคม ของทุกปี จึงถือเป็นวันก่อตั้งกรมคุมประพฤติ
ริโฮะ โยชิโอกะ

Japanese actress
| ริโฮะ โยชิโอกะ |
| --- | --- |
吉岡 里帆
ริโฮะ โยชิโอกะ ในปี ค.ศ. 2019
เกิด:  (1993-01-15) 15 มกราคม ค.ศ. 1993 (32 ปี) เขตอูเกียว, เกียวโต, ประเทศญี่ปุ่น
อาชีพ: นักแสดง กราเวียร์ไอดอล
ปีปฏิบัติงาน: ค.ศ. 2013–ปัจจุบัน
ตัวแทน: FLaMme
ริโฮะ โยชิโอกะ (ญี่ปุ่น: 吉岡 里帆; โรมาจิ: Yoshioka Riho), เกิดเมื่อวันที่ 15 มกราคม พ.ศ. 2536 ที่เขตอูเกียว, เกียวโต, ประเทศญี่ปุ่น เป็นนักแสดงชาวญี่ปุ่น เธอเริ่มเป็นที่รู้จักจากบทบาทในละครโทรทัศน์เรื่อง Asa ga Kita ทางช่องเอ็นเอชเค ในปี 2016 เธอได้รับรางวัล Elan d'or Award สำหรับนักแสดงหน้าใหม่ยอดเยี่ยมในปี ค.ศ. 2018
เธอคว้ารางวัลนักแสดงหน้าใหม่ยอดเยี่ยมจากงานประกาศรางวัลภาพยนตร์ญี่ปุ่นครั้งที่ 43 สำหรับบทบาทในภาพยนตร์เรื่อง Mienai Mokugeki-sha และ Parallel World Love Story ในปี ค.ศ. 2019
ผลงาน > ละครโทรทัศน์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2015 | Bijo to Danshi (Beauty and the Fellow)  | คาเรน อาซากุระ |  |  |
| 2016 | Here Comes Asa | โนบุ ทามูระ | อาซาโดระ |  |
| 2016 | We're Millennials Got a Problem? | เอ็ตสึโกะ ซากุระ |  |  |
| 2016 | Medical Team: Lady Davinci no Shindan | อายากะ ทามารุ |  |  |
| 2017 | Quartet | อาริสุ คิสุกิ |  |  |
| 2017 | I'm Sorry, I Love You | รินกะ มิตะ |  |  |
| 2018 | You Always Inhabit My Heart | เคียวโกะ โอกาวะ | บทนำ |  |
| 2018 | Nemuri Kyoshirō The Final | มิซาโอะ | ภาพยนตร์ทางโทรทัศน์ |  |
| 2018 | Caseworker's Diary | เอมิรุ โยชิสึเนะ | บทนำ |  |
| 2021 | The Grand Family | มากิโกะ ยาสุดะ |  |  |
| 2022 | Shizuka-chan and her Papa | ชิซูกะ โนโนมูระ | บทนำ |  |
| 2022 | Gannibal | ยูคิ อากาวะ |  |  |
| 2023 | Sunset | มาฮิโระ ไค | มินิซีรีส์ |  |
| 2024 | เฮาส์ ออฟ นินจา | คาเรน อิโตะ |  |  |
| 2025 | Mr. Mikami's Classroom | ฟูมิกะ โคเรเอดะ |  |  |
| 2025 | Last Samurai Standing | ชิโนะ |  |  |
| 2026 | Toyotomi Brothers! | ชิกะ | ละครไทงะ |  |
ผลงาน > ภาพยนตร์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2015 | Mango to Akai Kurumaisu | จิฮิโระ |  |  |
| 2015 | The Curtain Rises | ไม มูราคามิ |  |  |
| 2015 | Akegarasu | อากิโกะ |  |  |
| 2016 | Tsumugumono | เรียวคะ ซาวาอิ |  |  |
| 2016 | Happy Wedding | ไอโกะ ไอคาวะ | นำแสดง |  |
| 2016 | Star Sand | ชิโฮะ | ภาพยนตร์ออสเตรเลีย |  |
| 2017 | ยอดนักสืบจิ๋วโคนันฉบับภาพยนตร์ | มิกิโกะ ฮิราโมโตะ (พากย์เสียง) |  |  |
| 2018 | Louder!: Can't Hear What You're Singin', Wimp | ฟูกะ | นำแสดง |  |
| 2019 | Parallel World Love Story | มายูโกะ สึโนะ |  |  |
| 2019 | Hot Gimmick: Girl Meets Boy | รินะ คัตสึรากิ |  |  |
| 2019 | Her Blue Sky | อากาเนะ (พากย์เสียง) |  |  |
| 2019 | Blind | นัทสึเมะ ฮามานากะ | นำแสดง |  |
| 2020 | Fukushima 50 | ฮารุกะ |  |  |
| 2020 | Any Crybabies Around? | โคโตเนะ |  |  |
| 2021 | Zokki |  | นำแสดง |  |
| 2021 | Fortune Favors Lady Nikuko | มิอุ (พากย์เสียง) |  |  |
| 2022 | Anime Supremacy! | ฮิโตมิ ไซโตะ | นำแสดง |  |
| 2022 | xxxHolic | โจโรกุโมะ |  |  |
| 2022 | Shimamori | ริน ฮิกะ |  |  |
| 2023 | Ice Cream Fever | นัตสึมิ | นำแสดง |  |
| 2023 | G-Men | ฮิโตมิ อามามิยะ |  |  |
| 2023 | We're Millennials. Got a Problem?: The Movie | เอ็ตสึโกะ ซากุระ |  |  |
| 2023 | Lumberjack the Monster | เอมิ ฮาซุมิ |  |  |
| 2024 | Maru | ยาจิมะ |  |  |
| 2024 | Truth | ซายากะ อันโดะ |  |  |
| 2025 | Kowloon Generic Romance | เรโกะ คูจิไร | บทบาทนำ |  |
| 2025 | First Kiss | ริทสึ เท็นมะ |  |  |
| 2025 | Bullets, Bones and Blocked Noses: The Movie |  |  |  |
ผลงาน > ผลงานอื่น ๆ

68th NHK Kōhaku Uta Gassen (2017), judge
62nd Japan Record Awards (2020), host
63rd Japan Record Awards (2021), host
รางวัลและการเสนอชื่อเข้าชิง

| ปี | รางวัล | หมวดหมู่ | งาน | ผลลัพธ์ | อ้างอิง |
| --- | --- | --- | --- | --- | --- |
| 2018 | 42nd Elan d'or Awards | Newcomer of the Year | Herself | ชนะ |  |
| 2020 | 62nd Blue Ribbon Awards | Best Actress | Blind | เสนอชื่อเข้าชิง |  |
| 2020 | 43rd Japan Academy Film Prize | Newcomer of the Year | Blind and Parallel World Love Story | ชนะ |  |
| 2022 | 35th Nikkan Sports Film Awards | Best Actress | Anime Supremacy! | เสนอชื่อเข้าชิง |  |
| 2023 | 44th Yokohama Film Festival | Best Actress | Anime Supremacy! | ชนะ |  |
| 2023 | 46th Japan Academy Film Prize | Best Actress | Anime Supremacy! | เสนอชื่อเข้าชิง |  |
| 2023 | 36th Nikkan Sports Film Awards | Best Supporting Actress | G-Men and others | เสนอชื่อเข้าชิง |  |
| 2024 | 49th Hochi Film Awards | Best Supporting Actress | Faceless | ชนะ |  |
| 2025 | 79th Mainichi Film Awards | Best Supporting Performance | Faceless | เสนอชื่อเข้าชิง |  |
| 2025 | 67th Blue Ribbon Awards | Best Supporting Actress | Faceless, Maru, and At the Bench | เสนอชื่อเข้าชิง |  |
| 2025 | 48th Japan Academy Film Prize | Best Supporting Actress | Faceless | รอผล |  |
แหล่งข้อมูลอื่น

Agency profile เก็บถาวร 2024-07-10 ที่ เวย์แบ็กแมชชีน (ในภาษาญี่ปุ่น)
ริโฮะ โยชิโอกะ ที่อินเทอร์เน็ตมูวีเดตาเบส
Riho Yoshioka ที่อินสตาแกรม
Riho Yoshioka Manager ที่อินสตาแกรม
วิกิท่องเที่ยว

| --- | --- |

เว็บเริ่มต้นวิกิท่องเที่ยวทุกภาษา
ประเภท: วิกิ
ภาษาที่ใช้ได้: 10 ภาษา
สำนักงานใหญ่:  สหรัฐอเมริกา
เจ้าของ: มูลนิธิวิกิมีเดีย
สร้างโดย: ชุมชนวิกิท่องเที่ยว
ยูอาร์แอล: www.wikivoyage.org
เชิงพาณิชย์: ไม่ใช่
ลงทะเบียน: ไม่จำเป็น
วิกิท่องเที่ยว (อังกฤษ: Wikivoyage) เป็นคู่มือท่องเที่ยวออนไลน์สำหรับแหล่งท่องเที่ยวและหัวข้อท่องเที่ยวที่เขียนโดยอาสาสมัคร ชื่อของโครงการนี้ในภาษาอังกฤษประกอบด้วย "Wiki" และ "Voyage" คำภาษาฝรังเศสที่หมายถึงการท่องเที่ยว การเดินทาง
แหล่งข้อมูลอื่น

วิกิท่องเที่ยวภาษาไทย - กำลังอยู่ในระยะตั้งต้นที่ Wikimedia Incubator
Travel Guide on Wikimedia meta-wiki—Proposal for a Wikimedia Foundation travel guide on Wikimedia meta.
Request for Comment/Travel Guide on Wikimedia meta-wiki—Request for comments on the proposal.
สนอง นิสาลักษณ์

| พลเรือตรีสนอง นิสาลักษณ์ม> ป.ช., ม.ว.ม., ท.จ. |
| --- | --- |

ผู้บัญชาการนาวิกโยธิน
ดำรงตำแหน่ง 1 ตุลาคม พ.ศ. 2506 – 30 กันยายน พ.ศ. 2509
ก่อนหน้า: พล.ร.ท. ม.จ.กาฬวรรณดิศ ดิศกุล
ถัดไป: พล.ร.ท. โสภณ สุญาณเศรษฐกร
 
ข้อมูลส่วนบุคคล
เกิด: 8 สิงหาคม พ.ศ. 2459
เสียชีวิต: 13 ตุลาคม พ.ศ. 2526 (67 ปี)

พลเรือตรี สนอง นิสาลักษณ์ อดีตนายทหารเรือ นักการทูต และนักการเมืองไทย
ประวัติ

พล.ร.ต. สนอง เกิดเมื่อวันที่ 8 สิงหาคม พ.ศ. 2459 ที่ตำบลท่าเรือจ้าง อำเภอเมือง จังหวัดจันทบุรี เป็นบุตรของนายนี้ และนางสละ นิสาลักษณ์ ในจำนวนบุตรทั้งหมด 4 คน
จบการศึกษาจากโรงเรียนสวนกุหลาบวิทยาลัย ชั้นมัธยมศึกษาปีที่ 8 (ม.ศ. 8) เมื่อปี พ.ศ. 2477 และจบการศึกษาจากโรงเรียนนายเรือ พรรคนาวิน เมื่อปี พ.ศ. 2483, โรงเรียนนายทหาร พ.ศ. 2498, วิทยาลัยการทัพเรือ รุ่นที่ 3 พ.ศ. 2504, วิทยาลัยป้องกันราชอาณาจักร รุ่นที่ 7 พ.ศ. 2507 - พ.ศ. 2508 รวมถึงเคยไปศึกษาวิชาการบินและการปกครอง ที่ประเทศอังกฤษ และหลักสูตรนาวิกโยธิน
ชีวิตส่วนตัว พล.ร.ต. สนอง สมรสกับ คุณหญิงอนันต์ นิศาลักษณ์ มีบุตรสาวหนึ่งคน นอกจากนี้แล้ว พล.ร.ต. สนอง ยังเป็นผู้ที่ทูลขอพระราชทาน เพลงพระราชนิพนธ์ มาร์ชราชนาวิกโยธิน จากพระบาทสมเด็จพระเจ้าอยู่หัว เป็นเพลงประจำหน่วยฯ ขณะดำรงตำแหน่งผู้บัญชาการหน่วยบัญชาการนาวิกโยธิน เมื่อปี พ.ศ. 2502 อีกด้วย
การทำงาน

พล.ร.ต. สนอง เริ่มรับราชการในตำแหน่งประจำแผนกปืน เรือรบหลวงศรีอยุธยา จากนั้นได้เปลี่ยนเป็นนักบิน ประจำกองการบินทหารเรือ และมีความเจริญก้าวหน้าทางราชการจนในที่สุด เป็นผู้บังคับบัญชาหน่วยบัญชาการนาวิกโยธิน ถึง 2 สมัย คือ ในปี พ.ศ. 2500และ พ.ศ. 2505 - พ.ศ. 2509 และมีตำแหน่งสูงสุดในชีวิตทหารเรือ คือ เจ้ากรมการข่าวทหารเรือ พ.ศ. 2509
หลังจากนั้นจึงได้โอนย้ายมาเป็นข้าราชการพลเรือน ในตำแหน่งเอกอัครราชทูตผู้มีอำนาจเต็ม ประจำไต้หวัน เมื่อวันที่ 26 กุมภาพันธ์ ปี พ.ศ. 2514, เอกอัครราชทูตผู้มีอำนาจเต็ม ประจำยูโกสลาเวีย เมื่อวันที่ 8 ตุลาคม ปี พ.ศ. 2516 และ เอกอัครราชทูตผู้มีอำนาจเต็มประจำโรมาเนีย อีกตำแหน่งหนึ่งเมื่อวันที่ 17 ธันวาคม ปี พ.ศ. 2517 ก่อนจะเกษียณอายุราชการในตำแหน่ง นายทหารนอกราชการ สังกัดสำนักงานปลัดกระทรวงกลาโหม เมื่อปี พ.ศ. 2519
หลังเกษียณอายุราชการแล้ว พล.ร.ต. สนอง ได้เข้าสู่แวดวงการเมือง ด้วยการเป็นที่ปรึกษากระทรวงคมนาคม และรัฐมนตรีช่วยว่าการกระทรวงคมนาคม ในรัฐบาลที่มี พล.อ. เกรียงศักดิ์ ชมะนันท์ เป็นนายกรัฐมนตรี ระหว่างปี พ.ศ. 2521 - พ.ศ. 2522 จากนั้นได้ลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานคร (ส.ส. กทม.) สังกัดพรรคประชาธิปัตย์ ในการเลือกตั้งปี พ.ศ. 2526 โดยร่วมทีมเดียวกับ ศ.(พิเศษ) มารุต บุนนาค และม.ล.เสรี ปราโมช
พล.ร.ต. สนอง นิสาลักษณ์ ถึงแก่อนิจกรรมระหว่างดำรงตำแหน่ง ส.ส. เมื่อวันที่ 13 ตุลาคม พ.ศ. 2526 จึงมีการเลือกตั้งซ่อม และเป็น พล.อ. หาญ ลีลานนท์ เป็นผู้ได้รับเลือกตั้งแทนไปในที่สุด
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2521 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2514 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2515 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2498 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.) (ประดับเปลวระเบิด)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
พ.ศ. 2514 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2517 –  เหรียญราชการชายแดน (ช.ด.)
พ.ศ. 2493 –  เหรียญจักรมาลา (ร.จ.ม.)
พ.ศ. 2502 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
เครื่องราชอิสริยาภรณ์ > เหรียญสหประชาชาติ

สหประชาชาติ :
พ.ศ. 2497 -  เหรียญสหประชาชาติเกาหลี
เครื่องราชอิสริยาภรณ์ > ต่างประเทศ

เกาหลีใต้ :
พ.ศ. 2497 -  เครื่องอิสริยาภรณ์กิตติคุณฝ่ายทหาร ชั้นที่ 3 ประดับดาวทอง
สหรัฐ :
พ.ศ. 2497 -  เหรียญบรอนซ์สตาร์
คริส อีแวนส์

| คริส อีแวนส์ |
| --- | --- |
อีแวนส์ใน ค.ศ. 2023
เกิด: คริสโตเฟอร์ โรเบิร์ต อีแวนส์  (1981-06-13) 13 มิถุนายน ค.ศ. 1981 (43 ปี) บอสตัน รัฐแมสซาชูเซตส์ สหรัฐ
อาชีพ: นักแสดง
ปีปฏิบัติงาน: ค.ศ. 1997–ปัจจุบัน
คู่สมรส: อัลบา บัปติชตา (สมรส 2023)
ญาติ:   สกอตต์ อีแวนส์ (น้องชาย)  ไมก์ คาปัวโน (ลุง) 
ลายมือชื่อ

คริสโตเฟอร์ โรเบิร์ต อีแวนส์ (อังกฤษ: Christopher Robert Evans; เกิด 13 มิถุนายน ค.ศ. 1981) เป็นนักแสดงชาวอเมริกัน อีแวนส์เป็นที่รู้จักจากบทบาทซูเปอร์ฮีโรในฐานะ “คนพลังไฟ” ซึ่งเป็นตัวละครจากมาร์เวลคอมิกส์ ในภาพยนตร์เรื่อง สี่พลังคนกายสิทธิ์ (2005) และ สี่พลังคนกายสิทธิ์: กำเนิดซิลเวอร์ เซิรฟเฟอร์ (2007) และเขาได้รับชื่อเสียงในระดับสากลจากบทบาท ”กัปตันอเมริกา” ในจักรวาลภาพยนตร์มาร์เวล ด้วยการปรากฏตัวและแสดงในภาพยนตร์ 11 เรื่อง
บทบาทที่โดดเด่นของเขาอยู่ในภาพยนตร์เรื่อง กัปตันอเมริกา: อเวนเจอร์ที่ 1 (2011), ดิ อเวนเจอร์ส (2012), กัปตันอเมริกา: มัจจุราชอหังการ (2014), อเวนเจอร์ส: มหาศึกอัลตรอนถล่มโลก (2015), กัปตันอเมริกา: ศึกฮีโร่ระห่ำโลก (2016), อเวนเจอร์ส: มหาสงครามล้างจักรวาล (2018) และอเวนเจอร์ส: เผด็จศึก (2019) ผลงานของเขาในจักรวาลภาพยนตร์มาร์เวลทำให้เขาเป็นหนึ่งในนักแสดงที่มีรายได้สูงที่สุดในโลก
อีแวนส์เริ่มแสดงด้วยละครซีรีส์ Opposite Sex (2000) และเริ่มหันไปแสดงภาพยนตร์ในเรื่อง Not Another Teen Movie ในปี 2001
ประวัติ

อีแวนส์เกิดที่บอสตัน รัฐแมสซาชูเซตส์ เป็นบุตรชายของนักเต้น ชื่อ ลิซา และหมอฟัน ชื่อ บ็อบ เขามีเชื้อสายอิตาลี, ไอร์แลนด์, อังกฤษ และเยอรมัน โดยครอบครัวของเขานับถือศาสนาคริสต์นิกายโรมันคาทอลิก เขาจบการศึกษาจาก Lincoln-Sudbury Regional High School พออายุได้ 17 ปี อีแวนส์เซ็นสัญญากับบริษัทตัวแทนในนครนิวยอร์ก เขาได้รับเลือกให้แสดงใน Opposite Sex ทางช่องฟ็อกซ์ และ รับเชิญในเรื่อง Boston Public และ The Fugitive
อีแวนส์เรียนเต้นรำและการละครภายใต้การดูแลของครูหรือแม่ของเขา หลังจากนั้นแสดงละครเวทีเรื่อง Sunday Visitors ที่โรงละครบอสตัน เพลย์ไรทส์ เธียเตอร์และเทศกาลอีแม็ค รวมทั้งโปรดักชันของสปีคส์ พรีวิวส์ เรื่อง Suckers ในบอสตัน
เขาได้แสดงภาพยนตร์เรื่อง Fierce People คู่กับไดแอน เลนและดอนัลด์ ซัทเทอร์แลนด์ และเรื่อง The Orphan King กับอเล็กซิส เบลเดิล นอกจากนี้เขายังได้แสดงใน Not Another Teen Movie (2001)
เขาแสดงใน Cellular ร่วมกับคิม เบซิงเงอร์และวิลเลียม เอช เมซีย์ ต่อมาอีแวนส์ได้รับบทนำในเรื่อง The Perfect Score ร่วมแสดงโดยเอริกา คริสเตนเซนและสการ์เลตต์ โจแฮนส์สัน เขาโด่งดังในบท “คนพลังไฟ” ในเรื่อง Fantastic Four ซึ่งเขาร่วมแสดงทั้ง 2 ภาค และในปี 2009 เขาแสดงในภาพยนตร์เรื่อง พุช โคตรคนเหนือมนุษย์
แหล่งข้อมูลอื่น

คริส อีแวนส์ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  เกาหลี  เนเธอร์แลนด์  โปแลนด์ 
ศิลปิน:  มิวสิกเบรนซ์ 
ประชาชน:  Deutsche Biographie  Trove 
อื่น ๆ:  IdRef
ธรรมนัส พรหมเผ่า

| ร้อยเอกธรรมนัส พรหมเผ่าม> ว.ม. ป.ช. |
| --- | --- |
ธรรมนัส ในปี พ.ศ. 2563

รัฐมนตรีว่าการกระทรวงเกษตรและสหกรณ์
ดำรงตำแหน่ง 1 กันยายน พ.ศ. 2566 – 3 กันยายน พ.ศ. 2567
นายกรัฐมนตรี: เศรษฐา ทวีสิน
รัฐมนตรีช่วย: ไชยา พรหมา (2566–2567)   อนุชา นาคาศัย (2566–2567)   อรรถกร ศิริลัทธยากร (2567)
ก่อนหน้า: เฉลิมชัย ศรีอ่อน
ถัดไป: นฤมล ภิญโญสินวัฒน์
รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 10 กรกฎาคม พ.ศ. 2562 – 8 กันยายน พ.ศ. 2564ดำรงตำแหน่งร่วมกับ  มนัญญา ไทยเศรษฐ์   ประภัตร โพธสุธน
นายกรัฐมนตรี: ประยุทธ์ จันทร์โอชา
รัฐมนตรีว่าการ: เฉลิมชัย ศรีอ่อน
ก่อนหน้า: ลักษณ์ วจนานวัช   วิวัฒน์ ศัลยกำธร
ถัดไป: สุนทร ปานแสงทอง
สมาชิกสภาผู้แทนราษฎรจังหวัดพะเยา
อยู่ในวาระ
เริ่มดำรงตำแหน่ง  24 มีนาคม พ.ศ. 2562
ก่อนหน้า: อรุณี ชำนาญยา
เลขาธิการพรรคพลังประชารัฐ
ดำรงตำแหน่ง 29 กรกฎาคม พ.ศ. 2566 – 3 กันยายน พ.ศ. 2567
ก่อนหน้า: สันติ พร้อมพัฒน์
ถัดไป: ไพบูลย์ นิติตะวัน
ดำรงตำแหน่ง 18 มิถุนายน​ พ.ศ. 2564 – 19 มกราคม พ.ศ. 2565
ก่อนหน้า: อนุชา นาคาศัย
ถัดไป: สันติ พร้อมพัฒน์
 
ข้อมูลส่วนบุคคล
เกิด: ยุทธภูมิ โบพรหม 18 สิงหาคม พ.ศ. 2508 (59 ปี) อำเภอภูกามยาว จังหวัดเชียงราย (ปัจจุบันคือจังหวัดพะเยา) ประเทศไทย
พรรคการเมือง: ไทยรักไทย (2542–2550) เพื่อไทย (2551–2561) พลังประชารัฐ (2561–2565, 2566–2567) กล้าธรรม (2565–2566, 2567–ปัจจุบัน)
คู่อาศัย: ธนพร ศรีวิราช
คู่สมรส: อริสรา พรหมเผ่า (สมรส 2545)
บุตร: 7 คน (รวมบุตรนอกสมรส)
ศิษย์เก่า: โรงเรียนเตรียมทหาร
ทรัพย์สินสุทธิ: 889 ล้านบาท (พ.ศ. 2568)
ลายมือชื่อ: 
ยศที่ได้รับการแต่งตั้ง
รับใช้:  ไทย
สังกัด: กองทัพบกไทย
ประจำการ: พ.ศ. 2533–2541
ยศ:  ร้อยเอก

ถูกกล่าวหา: สมคบกันนำเฮโรอีนเข้าประเทศออสเตรเลีย
รับโทษ: จำคุก 6 ปี (ลงโทษจริง 4 ปี)
สถานะทางคดี: รับโทษแล้ว
 

ร้อยเอก ธรรมนัส พรหมเผ่า (เกิด 18 สิงหาคม พ.ศ. 2508) ชื่อเล่น ตุ๋ย เป็นทหารบกและนักการเมืองชาวไทย ผู้นำกลุ่มธรรมนัส สมาชิกสภาผู้แทนราษฎรจังหวัดพะเยา สังกัดพรรคกล้าธรรม อดีตรัฐมนตรีว่าการกระทรวงเกษตรและสหกรณ์ ในรัฐบาลเศรษฐา ทวีสิน อดีตเลขาธิการพรรคพลังประชารัฐ อดีตหัวหน้าพรรคเศรษฐกิจไทย อดีตรัฐมนตรีช่วยว่าการกระทรวงเกษตรและสหกรณ์ ในรัฐบาล ประยุทธ์ จันทร์โอชา หลังรัฐประหารในประเทศไทย พ.ศ. 2557 เขาเป็นผู้แก้ปัญหาทางการเมืองให้แก่รัฐบาลทหาร และเขาเคยเรียกตนเองว่าเป็นเส้นเลือดสำคัญในรัฐบาลผสม
ประวัติ

ธรรมนัสเกิดเมื่อวันที่ 18 สิงหาคม พ.ศ. 2508 มีชื่อเล่นว่า ตุ๋ย หรือ ผู้กองธรรมนัส ที่อำเภอภูกามยาว จังหวัดพะเยา สำเร็จการศึกษาจากโรงเรียนเตรียมทหาร รุ่นที่ 25 (รวมเหล่ารุ่นที่ 2) ปริญญาตรีวิทยาศาสตรบัณฑิต โรงเรียนนายร้อยพระจุลจอมเกล้า รุ่นที่ 36 รุ่นเดียวกับพลเอกร่มเกล้า ธุวธรรม ปริญญาโทพุทธศาสนมหาบัณฑิตกิตติมศักดิ์​ (พระพุทธศาสนา) มหาวิทยาลัยมหาจุฬาลงกรณราชวิทยาลัย ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง และปริญญาเอกปรัชญาดุษฎีบัณฑิต (รัฐประศาสนศาสตร์) มหาวิทยาลัยแคลิฟอร์เนีย เอฟซีอี ประเทศสหรัฐ วุฒิการศึกษาปริญญาเอกของ ร.อ.ธรรมนัส ทำให้สังคมเกิดข้อกังขา  โดยที่มี CSI LA เป็นผู้เปิดประเด็นว่า เป็นของปลอม โดยระบุว่า มหาวิทยาลัยแคลิฟอร์เนียไม่มีอยู่จริง แต่เป็นมหาวิทยาลัยปรากฏอยู่ในประกาศนียบัตรปลอมที่มีกลุ่มรับทำที่ฟิลิปปินส์ และหากจะมีชื่อที่ใกล้เคียงคือ California University FCE ซึ่งเป็นสถานรับเลี้ยงเด็ก มีลักษณะเป็นมูลนิธิที่ช่วยเหลือคนยากจน
ร.อ.ธรรมนัส พรหมเผ่า ได้นำวุฒิการศึกษา วิทยานิพนธ์ และใบปริญญาดุษฎีบัณฑิตมาแสดงแก่สื่อมวลชน เมื่อวันที่ 12 กันยายนเพื่อยืนยันว่าตนจบการศึกษาระดับปริญญาเอกจากมหาวิทยาลัยแคลิฟอร์เนีย สหรัฐอเมริกา ผู้สื่อข่าวรายงานว่า ในการศึกษาระดับปริญญาเอก ธรรมนัสได้ทำวิทยานิพนธ์ชื่อ "The Forms of the Local Performance Development and Promotion with Image and Identity in Order to Increase the Value Added and Value Creation: A Case Study of Phayao Province." (รูปแบบของการพัฒนาศักยภาพท้องถิ่นและการส่งเสริมภาพลักษณ์รวมถึงอัตลักษณ์เพื่อเพิ่มมูลค่าและคุณค่าเชิงการสร้างสรรค์ : กรณีศึกษาจังหวัดพะเยา) ร่วมกับคณะอีก 4 คน เผยแพร่ในเว็บไซต์วารสารงานวิจัยวิทยาศาสตร์แห่งยุโรป (European Journal of Scientific Research) เมื่อปี พ.ศ. 2557
หลังจากที่สื่อมวลชนและผู้ใช้สื่อสังคมออนไลน์บางส่วนตั้งข้อสงสัยว่า วุฒิการศึกษาระดับปริญญาเอกของ ร.อ. ธรรมนัส พรหมเผ่า บีบีซีไทยได้ตรวจสอบบทความวิชาการของ ร.อ. ธรรมนัส ซึ่งเป็นผลงานส่วนหนึ่งที่ใช้ยื่นขอจบการศึกษากับมหาวิทยาลัยแคลิฟอร์เนีย ยูนิเวอร์ซิตี เอฟซีอี เพิ่มเติม และพบว่ามีข้อความที่ตรงกับวิทยานิพนธ์ระดับปริญญาโท สาขาการตลาด ของ ดร. ยานนิกา นีมาน (Jannica Nyman) อยู่นับสิบจุด เธอเปิดเผยกับบีบีซีไทยผ่านทางอีเมลว่า "ฉันไม่รู้มาก่อนว่าวิทยานิพนธ์ของฉันถูกลอกเลียน"
ก่อนหน้าที่จะเป็นนักการเมือง ธรรมนัสเคยเป็นประธานกรรมการบริษัทในเครือธรรมนัสกรุ๊ป ดำเนินธุรกิจหลากหลาย ที่สำคัญคือการถือหุ้นใน บจก.รักษาความปลอดภัย ที.พี.การ์ด ซึ่งมีพลเอกไตรรงค์ อินทรทัต อดีตที่ปรึกษานายกรัฐมนตรีทักษิณ ชินวัตร เป็นหนึ่งในกรรมการบริษัท และ หจก.ขวัญฤดี ซึ่งเป็นหนึ่งในตัวแทนจำหน่ายสลากกินแบ่งรัฐบาลรายใหญ่ นอกจากนี้ธรรมนัสยังเคยเป็นประธานสโมสรฟุตบอลจังหวัดพะเยาอีกด้วย
งานการเมือง

ธรรมนัสเริ่มงานการเมืองกับพรรคไทยรักไทยเมื่อปี พ.ศ. 2542 ต่อมาในปี พ.ศ. 2557 ได้ลงสมัครสมาชิกสภาผู้แทนราษฎรระบบบัญชีรายชื่อของพรรคเพื่อไทย แต่การเลือกตั้งดังกล่าวเป็นโมฆะ ต่อมาเมื่อคณะรักษาความสงบแห่งชาติเข้ายึดอำนาจ เขาเป็นหนึ่งในบุคคลที่ คสช. มีคำสั่งเรียกมารายงานตัว ต่อมาในปี พ.ศ. 2561 ธรรมนัสได้เข้าร่วมงานกับพรรคพลังประชารัฐ โดยได้รับแต่งตั้งเป็นประธานกรรมการยุทธศาสตร์ภาคเหนือของพรรค และในการเลือกตั้งทั่วไป พ.ศ. 2562 เขาลงสมัครรับเลือกตั้งสมาชิกสภาผู้แทนราษฎรจังหวัดพะเยา เขต 1 และได้รับการเลือกตั้ง โดยเอาชนะอรุณี ชำนาญยา เจ้าของพื้นที่เดิมจากพรรคเพื่อไทย ต่อมาในปี พ.ศ. 2564 ได้รับการแต่งตั้งเป็นเลขาธิการพรรคพลังประชารัฐ
ในวันที่ 19 มกราคม พ.ศ. 2565 คณะกรรมการบริหารพรรคพลังประชารัฐมีมติขับเขา และ ส.ส. อีก 21 คน ออกจากพรรค และในวันที่ 10 มิถุนายน ปีเดียวกัน เขาได้รับการเลือกตั้งจากสมาชิกพรรคเศรษฐกิจไทย ให้เป็นหัวหน้าพรรค สืบต่อจากพลเอก วิชญ์ เทพหัสดิน ณ อยุธยา ที่ลาออกไปก่อนหน้านั้น
เดือนกุมภาพันธ์ พ.ศ. 2566 เขาได้กลับเข้าพรรคพลังประชารัฐ จากนั้นในการเลือกตั้งใหญ่ในเดือนพฤษภาคม สองเดือนต่อมาเขาได้รับเลือกจากที่ประชุมพรรคให้กลับเข้ารับตำแหน่งเลขาธิการพรรคเป็นครั้งที่สอง หลังจากนั้นในวันที่ 1 กันยายนปีเดียวกัน เขาได้รับการแต่งตั้งเป็นรัฐมนตรีว่าการกระทรวงเกษตรและสหกรณ์ สามวันถัดมาเขาลงพื้นที่จังหวัดนครศรีธรรมราช เพื่อแก้ปัญหาราคามังคุดตกต่ำ
ต่อมาในปี พ.ศ. 2567 ภายใต้รัฐบาล แพทองธาร ชินวัตร ธรรมนัส นำสมาชิกสภาผู้แทนราษฎรพรรคพลังประชารัฐจำนวนหนึ่งแยกตัวออกมาจากพรรค และแถลงขอร่วมจัดตั้งรัฐบาลกับพรรคเพื่อไทย หลังลงมติเห็นชอบให้แพทองธารเป็นนายกรัฐมนตรี แตไม่ได้รับเลือกเป็นรัฐมนตรีในโควต้าของพรรคพลังประชารัฐ จึงขอแยกทางกับ ประวิตร วงษ์สุวรรณ อย่างไรก็ตามหลังจากนั้นเขาไม่ส่งชื่อตนเองเป็นรัฐมนตรีในรัฐบาลของแพทองธาร เนื่องจากตนมีความกังวลเรื่องจริยธรรมจากคดียาเสพติด โดยส่งชื่ออัครา พรหมเผ่า น้องชายของเขา, นฤมล ภิญโญสินวัฒน์ หัวหน้าพรรคกล้าธรรม และอิทธิ ศิริลัทธยากร อดีต สส.ฉะเชิงเทราแทน ต่อมาในวันที่ 4 กันยายน พ.ศ. 2567 ธรรมนัสได้ตัดสินใจยื่นหนังสือลาออกจากการเป็นเลขาธิการพรรคพร้อมกับกรรมการบริหารพรรคในกลุ่มอีก 5 คน ก่อนจะมีการประชุมใหญ่สามัญในวันที่ 6 กันยายน
งานการเมือง > สมาชิกสภาผู้แทนราษฎร

ธรรมนัส พรหมเผ่า ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดพะเยา สังกัดพรรคพลังประชารัฐ → พรรคเศรษฐกิจไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดพะเยา สังกัดพรรคพลังประชารัฐ → พรรคกล้าธรรม
ชีวิตส่วนตัว

สมรสกับนางอริสรา (หรือธนสร) พรหมเผ่า และใช้ชีวิตคู่ร่วมกับธนพร ศรีวิราช เหรัญญิกพรรคเศรษฐกิจไทย และ นางสาวไทยประจำปี 2559 มีบุตร 7 คน ก่อนดำรงตำแหน่งในคณะรัฐมนตรีมีทรัพย์สินรวม 866 ล้านบาท และหลังพ้นจากตำแหน่งมีทรัพย์สินรวม 702.92 ล้านบาท
ในเดือนมีนาคม 2564 เขาได้รับพระราชทานกระเช้าของขวัญจากพระบาทสมเด็จพระวชิรเกล้าเจ้าอยู่หัว
กระแสวิพากษ์วิจารณ์ > การถอดยศ

เมื่อวันที่ 9 กันยายน พ.ศ. 2541 ได้มีพระบรมราชโองการโปรดเกล้าฯ ให้ถอดยศ ร้อยโท พชร พรหมเผ่า (ชื่อในขณะนั้น) เนื่องจากประพฤติตนไม่เหมาะสมตามพระราชบัญญัติวินัยทหาร พุทธศักราช 2476 ซึ่งต่อมาในโลกโซเชียลต่างแชร์พระบรมราชโองการดังกล่าว ซึ่งต่อมานายชวน หลีกภัย ซึ่งเป็นผู้รับสนองพระบรมราชโองการในขณะนั้น ได้ให้ความเห็นว่า ส่วนนั้นก็เป็นไปตามระบบราชการ สามารถไปดูข้อมูลย้อนหลังได้ว่ามีการประกาศพระบรมราชโองการว่าอย่างไร โดยก่อนหน้านั้น ธรรมนัสเคยถูกปลดออกจากราชการในปี พ.ศ. 2534 เนื่องจากขัดคำสั่งผู้บังคับบัญชา และในปี พ.ศ. 2536 เนื่องจากหนีราชการในเวลาประจำการ แต่ธรรมนัสก็ทำเรื่องขอกลับเข้ารับราชการใหม่ทั้งสองครั้ง